Den Nationale Flagdag i Sønderborg
2025-09-05 15:30 - 18:00 (Europe/Copenhagen) | Rådhustorvet, Sønderborg, Rådhustorvet 10, Sønderborg, 6400
Sønderborg Kommune hylder veteraner fredag den 5. september
Sønderborg Kommune inviterer alle interesserede til at deltage i markeringen af Den Nationale Flagdag for at hylde veteraner fra Forsvaret, Redningsberedskabet, Politi, Udenrigsministeriet og Sundhedsvæsenet.
Arrangementet finder sted på Rådhustorvet fredag den 5. september 2025 med start klokken 15.30 på grund af Kultur- og Idrætsnatten, der begynder kl. 17.
På Flagdagen er veteraner fra Forsvaret, Redningsberedskabet, Politi, Udenrigsministeriet og Sundhedsvæsenet, som er bosat i Sønderborg Kommune, inviteret til at deltage i Flagdagen.
Programmet for Flagdagen inkluderer blandt andet velkomst ved kommunaldirektør Tim Hansen, taler af borgmester Erik Lauritzen og Anders Nordtorp, veteran udsendt til Kroatien. Der vil også blive lagt kranse og buketter ved mindestenen på Rådhustorvet.
Siden 2009 har den 5. september været udnævnt som national flagdag, og Sønderborg Kommune har markeret dagen hvert år for at ære dem, der har deltaget i internationale operationer.
Sønderborg Kommune har udarbejdet en veteranpolitik for at yde støtte og hjælp til tidligere udsendte. Der er ansat en veterankoordinator, og veteranforening og andre militære grupper holder til på Sønderborg Kaserne.
Flagdagens program 2025
Pga. Kultur- og Idrætsnatten er programmet for Flagdagen 2025 fremrykket:
Kl. 15.30 Opstilling på Rådhustorvet
Kl. 15.40 Ceremoni på Rådhustorvet

Velkomst v/kommunaldirektør Tim Hansen
Musikalsk indslag v/Broager Brandværnsorkester
Tale v/borgmester Erik Lauritzen
Børnemedaljer uddeles af Chef for Hærhjemmeværnsdistrikt Syd- og Sønderjylland, Tobias Tesch
Lægning af kranse og buketter ved mindestenen
Tale v/ Anders Nordtorp, veteran udsendt til Kroatien
Musikalsk indslag v/Broager Brandværnsorkester
Afslutning v/kommunaldirektør Tim Hansen

Kl. 16.30-17: Udskænkning af forfriskning og hotdog ved rådhusannekset for deltagere (arrangementet slutter senest kl. 18)

Kultur og idrætsnatten
2025-09-05 17:00 - 22:30
Kom og mød Sønderborgs-foreninger langs med havnen i Sønderborg

Naturens Dag - familietur i naturen
2025-09-07 10:00 - 13:00 | Naturcenter Sønderborg, Skydebanevej 1, Sønderborg, 6400
Tag hele familien med ud for at fejre naturens dag. Sammen med DN Sønderborg og OAS laver Naturvejlederne spændende og sjove naturaktiviteter for hele familien.
Kom og bliv klogere på vores natur, lær hvordan vi kan give den hjælpende hånd og hvordan vi kan passe på den.
Alle er velkommen og det er gratis at deltage.
Læs mere om vores mange andre spændende naturture i Naturkalenderen for 2025.
http://www.naturkalenderen.dk

100% Climate Neutrality Conference 2025
2025-09-22 09:00 - 2025-09-23 15:00 | Alsion 2, 6400 Sønderborg, Alsion 2, Sønderborg, 6400
The 2025 International Climate Conference takes place on September 22–23 at Alsion in Sønderborg and marks the eighth edition of this series to be held in Denmark. Building on the strengths of the Danish–German border region, the conference brings together leading voices to exchange knowledge, explore solutions, and discuss strategies for achieving 100% climate neutrality — both locally and globally.
Why participate?
This is a great opportunity to learn from those at the forefront of climate action about political challenges, cutting-edge technical solutions, and impactful initiatives that truly make a difference at the municipal, community, and regional levels. Share your expertise, gain fresh perspectives, expand your network, and get inspired to take climate neutrality from vision to reality.
Highlights:

Cutting-edge ideas from research, industry, and municipalities

Engaging panel discussions

Excellent networking opportunities

Registration Fee: Participation is free of charge until 31 August 2025 . Starting from 1 September 2025 , a registration fee will apply to cover catering and other organizational costs.

One Night of Queen
2025-09-25 20:00 | Koncertsalen Alsion, Alsion 2, Sønderborg, 6400, Danmark
Der venter publikum en fantastisk opvisning af musikalitet og flot show, når Gary Mullen & The Works vender tilbage til Sønderborg med deres anmelderroste show “One Night Of Queen” i Koncertsalen Alsion.
Når Gary Mullen & The Works træder ind på scenen, så bliver det medbringende intet mindre end verdens bedste hyldest til rock-legenderne Queen. Deres toptunede show “One Night Of Queen” er blevet rost til skyerne overalt, hvor de har spillet rundt på kloden.
Forsangeren Gary Mullen har været indædt Queen-fan, siden han som fire-årig hørte “We are the Champions”. Han er født i Glasgow i 1973, og har sunget stort set hele livet. Som teenager spillede han i adskillige bands, og efter at have snuset til arbejdsmarkedet i nogle år, indledte Gary Mullen igen en musikalsk karriere – denne gang betydeligt mere fokuseret end tidligere. En af de store milepæle indenfor musikken kom, da hans hustru i 2000 i al hemmelighed meldte ham til talentshowet “Stars in Their Eyes” (herhjemme: Stjerne For En Aften) på Granada TV. Her gik han nemlig hen og vandt finalen suverænt – nemlig med rekordmange 864.000 stemmer.
Denne succesoplevelse fik Gary Mullen til at droppe jobbet for at indlede en solokarriere som vokalist. Efter adskillige opfordringer fra venner og publikummer valgte han sammen med andre at stifte gruppen The Works i 2002, og kort tid efter blev kimen lagt til den ultimative succes: “One Night of Queen performed by Gary Mullen and The Works”. Resten er – som man siger – historie. Med over 150 koncerter om året – i blandt andet UK, USA, Tyskland, Frankrig, New Zealand – er “One Night Of Queen” blevet hyldet som den bedste, mest musikalske og mest vellignende Queen-hyldest på kloden.
Som et kuriosum kan nævnes, at Gary Mullen blev personligt inviteret af Brian May (den legendariske guitarist i Queen) til at overvære én af Queen og den ligeledes legendariske sanger Paul Rodgers’ koncerter, og han kunne efterfølgende nyde fornøjelsen af at snakke med Brian May og Roger Taylor backstage efter koncerten.
Med sig har Gary Mullen en flok yderst erfarne herrer i form af gruppen The Works: Guitaristen David Brockett – som af magasinet Total Guitar er blevet udråbt til at være “…..one of Scotlands’ best rock guitarists”. Med er også trommespilleren John Halliwell, Billy Moffat på bas og Malcolm Gentles on keyboards.

Vildtaften
2025-09-27 16:00 - 22:00 | Augustenborg Garden, Palævej 9, Augustenborg, 6440
MacNab og Augustenborg Garden præsenterer Vildtaften den 27. september 2025 16.00-22.00 i parken ved Augustenborg Garden.
Kom og vær’ med til en hyggelig aften med lækre bål- og grill retter, inspireret af naturens spisekammer.

Tobias Dybvad
2025-09-27 18:00 | Sønderborg Teater, Strandvej 1, Sønderborg, 6400
Tobias Dybvad er klar med ”Mit bedste onemanshow”
Glæd dig til en aften pakket med punchlines, når Tobias Dybvad indtager salen med ”Mit bedste onemanshow”. Den selvsikre titel er ment som en bevidst satirisk kommentar til alle de komikere og musikere gennem tiden, der annoncerer deres endegyldige afskedsshow og så alligevel ikke kan nære sig for at tage på endnu en tour. Og en til.
Det har inspireret Dybvad til at annoncere sit absolut bedste onemanshow, mens hans tilføjer:
”For at ingen føler, at de køber katten i sækken, er jeg nødt til at sige, at jeg ikke kan afvise, at jeg laver et endnu bedre show i 2030. Men altså, tør du vente så længe? Måske topper jeg i 2025 – vi ved det ikke!!”
Dybvad går som altid veloplagt på scenen med den mission at få dig til at skraldgrine, så gør dig klar til en aften fuld af latterkramper.

JobFestival Efterår 2025
2025-10-09 14:00 - 16:00 | Hotel Sønderborg Kaserne i SALEN, Gerlachsgade 8, Sønderborg, 6400
Er du klar til jobjagt? Så kom til JobFestival efterår 2025 på Hotel Sønderborg Kaserne i SALEN, Gerlachsgade 8 6400 Sønderborg
På JobFestivalen kan du møde virksomheder, der søger nye medarbejdere og måske dig! Kom og få en uformel snak, stil dine spørgsmål og få indsigt i, hvad arbejdspladsen kan tilbyde.
Deltagende virksomheder: opdateres løbende

Scandic Sønderborg
Familieindsatser / Familieteam
BHJ A/S
Essentia Protein Solutions
DEKRA Danmark
JKS A/S
Erhvervsakademi SydVest (EASV)
LINAK A/S
Senior Erhverv Sønderborg
Region Syddanmark
Deutscher Kindergarten Gråsten
De 5 Stjerner A/S
Omnicon A/S
Forenede Service A/S
Sønderborg Vækstråd
Als Bil Leasing ApS
Lumidron Aps
Danfoss A/S
DAT-Schaub A/S
Jobcenter Sønderborg
Müller Gas Equipment A/S
Sonfor A/S
Jens & Laura Rengøring ApS
Umove A/S
Caras I/S
Kongsvang A/S
Fætter BR A/S
Business College Syd
Serwiz A/S
Allstars
Uddannelsesenheden
EUC Syd
ABENA A/S
SAAB A/S
Danish Crown A/S
Min bolighandel
Danske diakonhjem
Sammen om job 3F og HK

Arne Alligator
2025-10-11 15:00 | Sønderborg Teater, Strandvej 1, Sønderborg, 6400, Danmark
Arne Alligator er ikke bare en alligator – han er børnenes superstjerne og bedste ven!
Med sit kæmpe smil, fjollede finurligheder og uimodståelige sange inviterer han jer med på en livlig rejse gennem junglen, hvor grin, glæde og fællesskab blomstrer under palmerne.
Når Arne går på scenen, går det ikke stille for sig! Showet er pakket med hits, som børnene allerede elsker og synger med på derhjemme – men her må de skråle med alt, hvad de har, danse i gangene og slippe begejstringen løs! Det bliver vildt, det bliver varmt – og det bliver helt vidunderligt!
Med over 220 millioner visninger på YouTube og millioner af streams er Arne Alligator et vaskeægte nordisk børneikon. Hans musik blander pop, rock, reggae og verdensrytmer, spillet live på rigtige instrumenter – og leveret med et glimt i øjet og kærlighed i hjertet.
Arne er sød, krammeklar og fuld af nysgerrighed – en ægte ven, som børnene elsker både på scenen og derhjemme. Måske vil de endda have ham med hjem som bamseven, så jungleminderne kan leve videre længe efter sidste tone har klinget ud.
Tag børn eller børnebørn med på et magisk jungleeventyr fyldt med musik, farver og fantastiske figurer. Arne Alligator LIVE er mere end bare et show – det er en fest for hele familien, hvor hjerterne danser, og grinene runger som ekko i junglen!

Flying Superkids
2025-10-11 16:00 - 18:00
FLYING SUPERKIDS VENDER TILBAGE TIL SØNDERBORG!

Glæd jer til hæsblæsende underholdning, højtflyvende spring og sprudlende livsglæde, når Flying Superkids optræder i Sydjysk Sparekasse Skansen den 11. og 12. Oktober
Billetter kan købes på www.flyingsuperkids.com

Åbent hus på Nordals Naturskole
2025-10-12 10:00 - 15:00 | Nordals Naturskole, Holmvej 33, 6430 Nordborg, Holmvej 33, Sjellerupskov, Nordborg, 6430
Tag hele familien med i skoven. Kom og vær med til et væld af familie aktiviteter på Nordals Naturskole. Vi bygger, snitter, smager, arbejder og er kreative med naturens materialer. Kom og vær med – der er aktiviteter til hele dagen.
Det er for alle.
Læs mere om vores mange andre spændende naturture i Naturkalenderen for 2025.
http://www.naturkalenderen.dk

Jan Gintberg: Miraklet (EKSTRA)
2025-10-24 19:00 | Sønderborg Teater, Strandvej 1, Sønderborg, 6400
I 2025 rammes danske komikelskere endelig af en sanselig, satirisk og stærkt lårklaskende danmarksturné, når den altid aktuelle og utøjlede entertainer Jan Gintberg åbner scenetæpperne for sit spritnye og næste store comedy show ‘MIRAKLET’.
Jan Gintberg udtaler fra toppen af den trækrone, som han har forskanset sig i frem til showet er helt klar til det hungrende folk i Koncertsalen Alsion:
”Et Mirakel er en vidunderlig sjælden hændelse. Lidt ligesom at slå en befriende brandskid på vej ud af en skolebus, eller grine uhæmmet af en moden mands skæve undren over menneskets bimlende kollektive idioti. Glæd dig! Det her show bliver en mageløs mirakuløs rejse ind i sjælens dummeste afkroge.”
Jan Gintberg siger videre:
“ Jeg ser mit humoristiske virke lidt ligesom Mahatma Ghandi’s. Det behøver ikke være decideret smukt, men det skal satme kunne blæse noget luft ind under sarongen! Det kan også godt være det var Troels Lund Poulsen, der sagde det… men det gør det jo ikke mindre mirakuløst.”
Jan Gintberg er een af Rigets skæggeste skæve komikere, og her over 30 år efter sin debut, rammer hans altid omfavnende humoristiske betragtninger om livet og tidsånden blandet med hans sylespidse sikre satiriske stikpiller stadig plet i den danske selvforståelse.
Glæd dig til MIRAKLET!

Simon Kvamm: Alle sangene
2025-10-24 20:00 | Christianskirken, Sønderborg, Ringgade 102, Sønderborg, 6400, Danmark
Meddelelse fra Simon Kvamm:
”Kære venner
Den 18/2 fylder jeg gudhjælpemig 50 – det kalder på at samle op – det kalder på en markering!
I mit lange virke i musikbranchen har jeg afsøgt mange forskellige udtryk. Hvert projekt har ikke kun afspejlet min kunstneriske udvikling, men også et sted i mit liv. I dag er jeg landet i HUGORM – et band, der bliver ved at udvikle sig og inspirere mig.
Når jeg betragter alle de sange, jeg har skrevet i forskellige sammenhænge, får jeg lyst til at samle dem og spille dem. Man taler om at éns sange er ligesom éns børn. Jeg har nogle børn, jeg savner at se.
Derfor har jeg arrangeret en turné med det simple navn: ALLE SANGENE.
Det bliver bare mig og et klaver, og udvalgte sange fra hele mit bagkatalog.
Det har jeg aldrig gjort før. Det føles lidt vildt.
Koncerterne finder sted i kirker over hele landet, og dette er ikke tilfældigt: Kirken er en institution, der har fulgt mig hele livet, og jeg har lyst til at samle og spille ALLE SANGENE i disse smukke rum.
Jeg håber I vil kigge forbi.
Grüß Gott
Simon
PS: Lommelærker er tilladt”
Tors 23. okt, Randers, Sct. Clemens Kirke.
Fre 24. okt, Sønderborg, Christianskirken.
Lør 25. okt, Køge, Køge kirke.
Fre 31. okt, Esbjerg, Sædden Kirke.
Lør 1. nov, Viborg, Vestervang Kirke.
Ons 5. nov, Silkeborg, Mariehøj Kirke.
Tors 6. nov, Odense, Ansgars Kirke.
Fre 7. nov, Svendborg, Vor Frue Kirke.
Lør 8. nov, Helsingør, Sthens Kirke.
Fre 14. nov, København, Christians Kirke.

Mød Sønderborg Garden
2025-10-25 11:00 - 11:45 | Biblioteket Sønderborg, Nørre Havnegade 15, Sønderborg, 6400, Danmark
Sønderborg Garden fylder 45 år, og det skal fejres med manér
Kom til en festlig koncert på biblioteket, hvor gardens dygtige unge mennesker giver jer en forsmag på deres store jubilæumskoncert, som afholdes på Sønderborg Teater lørdag 1. november.
Efter koncerten vil der være mulighed for at tale med gardisterne om garderlivet, og man kan også se og prøve alle de flotte instrumenter.
Fra 6 år.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Søs Fenger Vinter koncert i Lysabild Kirke.
2025-11-04 20:00 - 21:30 | Lysabild Kirke, Lysabildgade 7, Sydals, 6470
United Stage og Søs Fenger arrangerer vinter koncert i Lysabild Kirke.
Med en varm og nærværende stemme inviterer Søs Fenger til en række vinterlige koncerter, hvor årstidens stemning smelter sammen med sange fra et imponerende kartotek. Mørket udenfor oplyses af hendes tidløse melodier, der spænder over fire årtier og skaber en magisk, hyggelig atmosfære.
På sætlisten vil der være traditionelle julesange, Christmas Carols og salmer som “Glade Jul”, “Have Yourself a Merry Little Christmas”, “En rose så jeg skyde” og “Dejlig er jorden” samt egne sange som “Sidste time”, “Inderst Inde” og “Holder øje med dig”, m.fl. – alle sange spundet sammen med Søs´ egne tanker og anekdoter om livet og julen, samt refleksioner om alt, hvad dertil hører af traditioner, kærlighed, savn, afsavn og glæde.
Dørene åbner kl. 19.00. Der er unummererede pladser. Parkeringsmuligheder ved kirke og skolen.

Rasmus Nøhr – ”Tid Til Mirakler”
2025-11-07 20:00 - 22:00 | Kultursalen – Augustenborghallerne, Kettingvej 19a, Augustenborg, 6440
Tour 2025
For 25 år siden traskede Rasmus Nøhr ind på Mermaid Records’ kontor i hjertet af København med sin guitar og en håndfuld sange i en papkasse. På få øjeblikke tryllebandt han alle de ansatte med sine sange om kærlighed, og derefter tryllebandt han resten af Danmark med sit kæmpestore talent. Med sig i papkassen den sommerdag havde han sange som “Det Glade Pizzabud” og demoer til det, som skulle blive til hans allerstørste hit “Sommer I Europa”. Sidenhen har han udgivet et hav af radiosingler og har været en af de flittigst spillede danske artister på Danmarks Radio.
Rasmus Nøhr er en vaskeægte spillemand og globetrotter. Bedst som du har placeret ham på en af livets hylder, tager han på opdagelsesrejse i livet, og ud af disse rejser kommer de smukkeste, mest inderlige sange om kærlighed og savn. Efter nogle år på endnu en af disse opdagelsesrejser er Rasmus Nøhr i 2025 klar med et helt nyt album, og i efteråret 2025 tager han derfor på albumtour sammen med sit band, for det er endnu engang “Tid til Mirakler”.
Koncerten finder sted i Kultursalen i Augustenborghallerne fredag den 7. november kl. 20. Dørene åbnes kl. 19.

High5Girls Sønderborg x Danfoss: Design robotter hos Danfoss (for piger 13-16 år)
2025-11-13 16:00 - 19:00
For piger 13-16 år

Er du nysgerrig på, hvordan man går fra en god idé til et færdigt produkt? I dette forløb kigger vi bag kulisserne hos Danfoss Drives i Gråsten og lærer at tænke som en designer og robotingeniør.

På den første workshop besøger vi robotterne i produktionen, og bagefter lærer du selv, hvordan man programmerer intelligente mobile robotter, og hvad man kan bruge dem til.
I de næste to workshops dykker vi ned i den kreative proces bag produktudvikling. Vi starter med ideer, skitser og slutter med en færdig prototype af din egen stemningslampe med unikke farver og lysmønstre, der kan tilpasses dit humør og skabe den perfekte atmosfære i dit værelse.
Vi lærer, hvordan man udvikler produkter med 3D-design og bygger dem med en 3D-printer. I den følgende uge vil vi bruge LED’er til at vække lampen til live og selv programmere den, så den bliver intelligent.
Du skal møde vores inspirerende rollemodeller, bl. a. Minette, elektronikingeniør, og Sabrina, robotingeniør.

Ingen erfaring er nødvendig – medbring blot din nysgerrighed og kreativitet!
Der vil også blive mulighed for nye venskaber, hygge og en masse gode snacks.

Hvor? Danfoss Drives, Gråsten
Program – 3 hverdage kl 16.00-19.00
START:
Torsdag d. 13. november: Mød robotterne
Tirsdag d. 20. januar: Del 1. Design din egen intelligente stemningslampe
Tirsdag d. 27. januar: Del 2. Design din egen intelligente stemningslampe

Vi glæder os til at se dig!
Der er plads til 15 piger – først-til-mølle princippet
Tilmeld dig her: https://high5girls.dk/events/design-robotter-hos-danfoss/
Spørgsmål kan sendes til Marianne på ma@high5girls.dk

Nak og Æd i Lysabild
2025-11-13 19:30 - 21:00 | Lysabild Børneunivers, Lysabildgade 2, Lysabild, 6470
Jørgen Skouboe kommer til Lysabild med foredraget “Nak og Æd” torsdag d.13/11 kl 19.30 på Lysabild Skole.
Jørgen Skouboe Møller startede på Danmarks Radio i 1977, hvor han blev ansat som produktionsleder. Jørgen Skouboe er sidenhen blevet kendt som naturmanden i programmerne: DR-Derude, Frilandshaven og Nak & Æd på DR2, hvor han med stor iver og smittende engagement har præsenteret nye og spændende måder at bruge både haven og naturen på i samarbejde med Nikolaj Kirk.
I alt er det gennem årene blevet til over 100 programmer på DR2 om det at være aktiv i og med naturen, som han også holder et underholdende og oplysende foredrag om Jagt og Mad. Udover jagt har Jørgen en stor passion for pileflet, kano- og kajakbygning, langbuer og ikke mindst biavl.
Nak & Æd.
I dette Jørgen Skouboe foredrag fortæller han om sit arbejde med programrækken Nak & Æd og om sin holdning til jagt. Smager en husmår godt? Og hvorfor er der så mange, der kigger med når Jørgen holder foredrag?
Efter pausen fortsætter han med foredraget Jagt & Mad i Norden.
Jørgen fortæller om jagten på Nordens vildt og om mødet med vores Nordiske brødres jagtkultur. Jagten på White Tail i Finland var en jagtform, som Jørgen aldrig havde drømt om. På Svalbard skød han en Remmesæl midt i isbjørnens spisekammer og i Grønland frøs det minus 38 grader, da han endelig stod overfor Moskus oksen. Vi skal også høre om jagten på Urfuglen i Sverige, Rensdyret på Island, Mallemukken på Færøerne og om fiskeriet efter Helleflynder på Lofoten der ligger 350 km ude i Norskehavet.
Billetpris 175kr plus gebyr for 2 timers foredrag inkl. pause.

Temaaften om DGI Landsstævne 2029
2025-11-25 19:00 - 21:00 | Idrætshøjskolen Sønderborg, Friheds Allé 42, Sønderborg, 6400
Sønderborg Kommune skal være værtskommune for DGI Landsstævne 2029.
Vi ønsker at involvere alle, der har lyst til at bidrage med idéer, forslag og inspiration til, hvordan vi sammen kan skabe et fantastisk landsstævne.
Der serveres kaffe og kage.
Program:
19.00 Velkomst v. Christel Leiendecker, formand for Udvalget for Kultur, Idræt og Medborgerskab
19.05 Præsentation af program og proces for aftenen v. Peter Norman, direktør for Kultur og Erhverv
19.10 Introduktion til DGI Landsstævnet v. Annemarie Michelsen, chef for Events og DGI Verdensholdet
19.20 Sønderborgs rolle som værtskommune v. Casper Rasmussen, chef for Kultur, Idræt og Fritid
19.25 Betydningen af et Landsstævne i vores landsdel v. Hanne Lene Haugaard, formand for DGI Sønderjylland
19.30 Workshop: Idéindsamling og dialogcafé v. Casper Rasmussen, chef for Kultur, Idræt og Fritid
20.45 Opsamling og afrunding v. Casper Rasmussen, chef for Kultur, Idræt og Fritid

TV 2: Alletiders juleshow
2025-11-26 20:30 | Koncertsalen Alsion, Alsion 2, Sønderborg, 6400, Danmark
Glæd dig til et spektakulært juleshow i Koncertsalen Alsion fyldt med magi, musik og uforglemmelige øjeblikke!
TV 2’s Alletiders Juleshow har gennem årene præsenteret nogle af Danmarks største stjerner, heriblandt Malte Ebert, Tim Christensen, Christopher, Tina Dickow, Lis Sørensen, Oh Land, Burhan G, Sanne Salomonsen, Anne Linnet, Rasmus Seebach – og mange flere!
Vi kan næsten ikke vente med at løfte sløret for 2025s imponerende lineup, som vi glæder os til at afsløre senere på året. Én ting er sikkert: Sønderborg og Koncertsalen Alsion bliver centrum for årets største og flotteste julewhow, når Allertiders Juleshow fylder salen med lys, musik og glæde!
Værter: Natasja Crone og Melvin Kakooza
Solisterne offentliggøres først senere på året. Men vi tør godt love, at det bliver fuldstændigt fantastisk!

Årets Business Event 2025
2025-11-27 15:45 - 20:00 | Business College Syd, Søndre Landevej 30, Sønderborg, 6400
Årets Business Event – en festaften for det lokale erhvervsliv
Vækstvirksomheder, Kometvirksomheder og I·PRIS 2025
Torsdag den 27. november inviterer Sønderborg Vækstråd igen til fejring af lokale virksomheder og iværksættere til Årets Business Event, der afholdes på Business College Syd.
Program:
15:45 Dørene åbnes; registrering og netværk
16:15 Velkomst ved Michael Willemar
16:25 Oplæg af Jesper Bergstrøm
17:05 I-PRIS finale: Live pitch
17:45 Pause med let anretning og netværk
18:30 Kåring af Sønderborg Vækstpris
18:40 Præsentation af STEAR
18:55 Kåring af Sønderborg Kometpris
19:05 Indslag ved Thomas Eje
19:35 Vinderen af Sønderborg I·PRIS kåres
19:45 Afrunding
20:00 Slut
Jesper Bergstrøm er en af Danmarks mest efterspurgte foredragsholdere og high performance coaches. Med mere end 20 års erfaring inspirerer han virksomheder og ledere til at skabe bedre resultater gennem kropssprog, mindset og adfærdsforståelse.
På Årets Business Event kan deltagerne se frem til et oplæg, der med energi og humor sætter fokus på, hvordan små ændringer i vores adfærd og kommunikation kan skabe store resultater – både i erhvervslivet og i hverdagen. Jesper vil give konkrete værktøjer og indsigter, som man kan tage med sig hjem og omsætte til øget trivsel, motivation og succes i praksis.
Thomas Eje er en af Danmarks mest folkekære entertainere, kendt fra Linie 3, revy, teater og musikalske shows. Med sit unikke talent som både skuespiller, sanger, musiker og komiker har han begejstret publikum gennem årtier. Han er aktuel på scenen i Sønderborgs Revy, og som fastboende på Sydals er han samtidig en del af det lokale kulturliv. Til Årets Business Event kan deltagerne glæde sig til et underholdende indslag, hvor Thomas Ejes musikalitet, humor og lune vil skabe en festlig ramme om aftenen.
Mikkel Christoffersen, CEO for STEAR (Sønderborg Energy & Tech Startup), går på scenen for at fortælle om, hvordan STEAR understøtter fremtidens startups inden for energi og teknologi. Med sig har han to af STEAR iværksættere, som vil pitche deres idéer og give et indblik i, hvordan visioner bliver til virkelighed. STEAR arbejder tæt sammen med Sønderborg Vækstråd om at fremme innovation og iværksætteri i Sønderborg kommune.
Sønderborg Vækstpris
Hvert år uddeler Sønderborg Vækstråd Vækstprisen til en lokal virksomhed, der gennem en længere periode har vist høj vækst og solid bundlinje.
Sønderborg Kometpris
Kometprisen uddeles til en yngre virksomhed, der med afsæt i FN´s verdensmål og et skalerbart forretningskoncept, har leveret en ekstraordinær vækst.
I·PRIS
Den lokale iværksætterkonkurrence, hvor nye og spirende virksomheder pitcher deres idéer live foran publikum. Vinderen af I·PRIS kåres på selve aftenen og anerkendes med en kontant præmiesum.

Børste Juleshow
2025-11-29 10:30 | Sønderborg Teater, Strandvej 1, Sønderborg, 6400, Danmark
En magisk oplevelse for familiens mindste.
Glæd jer til en fortryllende stund, når børnenes favorit, det charmerende pindsvin Børste fra Minisjang, gæster LiveOplev med sit helt nye juleshow!
Kom og syng med på stemningsfulde julesange, dans jer varme i sneen og oplev en hjertevarm atmosfære fyldt med julestemning og sjov. Showet er særligt tilpasset de yngste familiemedlemmer og varer cirka 35 minutter – en perfekt længde til små julehjerter.
Som prikken over i’et kan børnene efter showet komme helt tæt på og hilse på Børste, inden han snupper sin lille slæde og triller tilbage til Minisjang.

Jul i Hertugbyen Augustenborg
2025-11-29 11:00 - 2025-11-30 17:00 | Augustenborg Garden, Palævej 9, Augustenborg, 6440
Gløgg, æbleskiver og duften af gran fylder gårdspladsen ved Augustiana, når Hertugbyen Augustenborg inviterer til julemarked!Oplev smagfulde boder, pakkeleg for børn og voksne – og mød julemanden søndag kl. 16.00.
📍 Augustiana og Augustenborg Garden Bistro📅 29.-30. november 2025 kl. 11–17
#Julemarked #HertugbyenAugustenborg #Hertugbyensudviklingsforum #AugustenborgGarden #Augustiana

Nøddeknækkeren
2025-11-29 16:00 | Koncertsalen Alsion, Alsion 2, Sønderborg, 6400, Danmark
Nøddeknækkeren med Classical Ukrainian Etoile Ballet vender tilbage til Koncertsalen Alsion.
Den verdensberømte ballet Nøddeknækkeren fremført af ukrainske balletstjerner bliver en magisk julegave for hele familien!
Et smukt eventyr om unge Claras eventyr med Nøddeknækkerprinsen, fyldt med spændende historier, blev i 1892 forvandlet af Pjotr Tjajkovskij til verdens mest populære klassiske ballet. I dag er balletten Nøddeknækkeren blevet en verdensomspændende juletradition, og denne forestilling opføres årligt på teater- og operascener verden over.
Dansens universelle sprog er forståeligt uden oversættelse for ethvert publikum – scenen vil præsentere historien om en ung piges skrøbelige drøm, kampen mellem godt og ondt, hvor kærligheden sejrer.
Dansende snefnug, Nøddeknækkerprinsen, legetøjssoldater og Sukkerfeen vågner til live i denne magiske familieklassiker. Oplev et fantastisk eventyr med en lille pige ved navn Clara, mens hun falder i søvn juleaften. Hun møder sin prins, konfronteres med en kamp mellem kæmpemus og rotter, og bliver ført ind i det herlige land med søde sager. Historien er meget mere end bare et juleeventyr. Det er en historie om at vokse op, hvilket også afspejles i dansen.
Nu er det tid til at lade dig opsluge af denne magiske verden, glemme dine presserende problemer og jag, fordybe dig i den magiske verden, huske barndomsdrømme og fylde din sjæl med inspiration, varme og nye drømme.
Balletten “Nøddeknækkeren” er ideel som den første ballet, børn bliver introduceret til. Derudover vil balletten, udover at fortrylle unge tilskuere, også tilbyde voksne balletelskere en følelse af beundring for skønhed og fylde alle med julestemning!
Produktionen af klassisk koreografi af Marius Petipa vil blive fremført af Classical Ukrainian Etoile Ballet – et kompagni organiseret i Kyiv af solisterne Irina og Anatoliy Khandazhevsky fra Kharkiv Opera- og Ballettteater i Ukraine. Udøverne inkluderer professionelle balletdansere – vindere af internationale ballettkonkurrencer, hædrede kunstnere fra Ukraine, solister fra ukrainske, og fra februar 2022, europæiske teatre.
Forestillingen involverer kunstnere på højeste niveau, og i sine produktioner bruger kompagniet ægte teaterkostumer og -kulisser, lavet i hånden. En professionel teaterlysdesigner følger ballettforestillingen og skaber en uforglemmelig atmosfære under showet. Musikken gengives i et meget højkvalitetsoptag af Kharkiv Operaorkester.
Dette er en unik mulighed for at opleve ægte klassisk ballet på højeste niveau fremført af stjerner fra verdensballetten!
Medvirkende solodansere:

Irina Khandazhevskaya, Prima Ballerina, hædret kunstner fra Ukraine, solist ved Kharkiv Opera- og Ballettteater, koreograf, diplomvinder af den internationale ballettkonkurrence “Premio Roma”. Hederspris “People’s Recognition 2010” i nominering af en kunstner. Tildelt “P. Virsky-prisen” i koreografinominering 2007. @irinakhandazhevskaya
Anatoliy Khandazhevsky, solist ved Kharkiv Opera- og Ballettteater (Ukraine), koreograf, vinder af 2. præmie i international konkurrence i Tallinn. @anatoliikhandazhevskii
Maria Shupilova, solist ved Kyiv Operaen. @shupilova_maria
Kristina Kadashevich, ledende solist ved Kharkiv Opera- og Ballettteater, vinder af internationale ballettkonkurrencer.
Katerina Andrenko, solist ved Odessa National Opera, Hamburg Kammerballett, Opera Poznan. @andrenko_kate
Dmitry Lazovik, solist ved Belarusian State Academic Musical Theatre, vinder af internationale ballettkonkurrencer.
Vsevolod Maievskyi, solist ved English National Ballet, ukrainskfødt tidligere danser ved Mariinsky Ballet. @vsevolod_maievskyi
Larisa Hrytsay, solist ved Kharkiv Opera- og Ballettteater (Ukraine), solist ved Odessa National Opera. @lorikeets89

Arrangør: Kultur for Folket

Juletur i Nørreskoven
2025-11-30 10:00 - 13:00 | Jagthytten ved Nygaard, Nørreskovvej 41, Nordborg, 6430, Danmark
Kom med på en hyggelig julevandring i Nørreskoven. Vi finder gran, mos og kogler til årets juledekorationer. Måske finder vi også spor fra skovens to skovnisser Egon og Konrad. Efter turen laves der juledekorationer i Jagtstuen og det vil være muligt at købe gløgg og æbleskiver hos Foreningen Nygård.
Læs mere om vores mange andre spændende naturture i Naturkalenderen for 2025.
http://www.naturkalenderen.dk

Julemarked på Sønderborg Slot
2025-12-05 - 2025-12-07 | Sønderborg Slot, Sønderbro 1, Sønderborg, 6400, Danmark
På pladsen foran slottet og i slotsgården, vil der være gran, røde julekugler og et stort juletræ midt i slotsgården med dannebrogsguirlander.
Der vil være julehytter med rensdyr, og julemanden har sat tid af til at kigge forbi.
Mere end 80 udstillere i telt på forpladsen, inden i slotsgården og i slottets historiske sale, stiller op med smukke boder med juleting og lækkerier, så I kan bringe julen med hjem.

De mange hyggelige madboder byder på lækre julespecialiteter -prøv f.eks. ostespecialiteter og særligt udvalgte vine fra lokale forhandlere.

I kan også holde pause i slottets hyggelige café, som serverer friskbrygget kaffe, hjemmebagte sønderjyske kager og andre specialiteter fra slottet.

For de yngste julemarkedsgæster byder museet indenfor med en julestue. Her kan I opleve en eventyrlig historisk jul med julepynt og juletraditioner fra gamle dage. Julepynt i silkepapir, julehjerter a la H.C Andersen, musetrapper og en fin kalender lavet af kartofler, som børn lavede i gamle dage, er på programmet.
Slottets udstillinger er åbne i weekenden, her kan I få en rundtur i de mange udstillingsrum og dykke ned i grænselandets fascinerende historie.

Julekoncert med Marie Carmen Koppel i Lysabild Kirke
2025-12-05 19:00 - 20:30 | Lysabild Kirke, Lysabildgade 7, Sydals, 6470
Oplev Danmarks ukronede souldronning Marie Carmen Koppel give sine traditionsrige julekoncerter når hun drager på juleturne i hele Danmark i 2025.
Kirker og spillesteder fyldes til bristepunktet med varm julestemning når Marie Carmen Koppel fortolker sine yndlings julesange som When you wish upon a star, White Christmas og Have Yourself a Merry Little Christmas.
Musikalsk bakkes sangerinden i år op af stjerne musikeren Steen Rasmussen på klaver og keyboards, og sangerinderne Molly Koppel og Amanda Lorentzen på kor.
Marie Carmen Koppel elsker julens sange, amerikanske carols og salmer, Hun tog for alvor den amerikanske jul til sig, da hun i to år boede i New York, og som den eneste hvide var gospelsanger i Fountain Church of Christ i Broooklyn. Julen har da også en ganske særlig plads i Marie Carmen Koppels hjerte. For hende rimer juletiden på nærhed, kærlighed og refleksion over tilværelsen. Det er en tid til at samles og at tænde lys i mørket. Julen handler om at dele de gode ting, nærvær og kærlighed med den der har mest brug for ekstra omsorg.
Musikken er for Marie Carmen Koppel noget af det bedste ved julen. Derfor inviterer hun igen i år inden for til sine traditionsrige julekoncerter.
Og det er blevet mange danskeres faste tradition at tage hul på julen til en af Maries velbesøgte julekoncerter rundt om i landet.
Marie Carmen Koppel har udgivet 2 julealbums “Have yourself a merry little Christmas” samt “When you wish upon a star”.
Derudover udgav hun julesangen ”Hope at Christmas time” skrevet sammen med Steen Rasmussen.
Hun glæder sig til at byde alle indenfor til sine julekoncerter som med garanti bringer julestemningen med sig.
Dørene åbner kl. 18.00. P-plads ved skole og kirke.
Billetprisen er 150 kr. plus gebyr.
Billet:
https://www.place2book.com/da/sw2/sales/7m9nplgiak?

Sønderborg Musikskoles store julekoncert
2025-12-10 17:00 - 20:00 | Sønderborg Musikskole, Skovvej 16, Sønderborg, 6400, Danmark
Det er søreme, det’ sandt, december. På Sønderborg Musikskole elsker vi jul, så kan vi nemlig få lov og spille og synge alle de skønne julemelodier.
Onsdag den 10. december fra kl. 17 holder Sønderborg Musikskole den store julekoncert, hvor over 200 af musikskolens elever medvirker, og hjælper med til, at vi alle kommer i den rette julestemning. Alle grene af Sønderborg Musikskole er repræsenteret og både nye og garvede elever samles og sender julehilsner til alle.
Undervejs i koncerten bliver der også mulighed for at publikum kan synge med på julens melodier. Til en rigtig julekoncert hører naturligvis også både gløgg og æbleskiver. Det kan købes i pausen.
Vi glæder os til at se dig!
Der er fri entré til koncerten, og alle er velkommen.

NYTÅRSKUR 2026
2026-01-06 16:30 - 18:00
Sønderborg Byråd inviterer kommunens erhvervsliv, samarbejdspartnere, ledere fra frivillige foreninger og øvrige til Nytårskur for at sige tak for 2025 og ønske hinanden et godt 2026.
Ud over tid til hygge og netværk til Nytårskuren består programmet af:

Borgmesterens nytårstale ved Erik Lauritzen
Potentialet i samarbejdet mellem Syddansk Universitet, virksomheder og Sønderborg Kommune ved Jens Ringsmose, rektor på Syddansk Universitet
Gevinster for virksomheder, foreninger og frivillige ved DGI Landsstævnet 2029 i Sønderborg ved Hanne Lene Haugaard, formand for DGI Sønderjylland

Nytårsgalla
2026-01-10 20:00 - 22:00 | Koncertsalen Alsion, Alsion 2, Sønderborg, 6400, Danmark
Nytårsgalla

Nytårsgallaen er i et traditionsrigt wiener-program, der sætter scenen for en festlig og glædelig start på det nye år. Med et nøje udvalgt repertoire, som trækker på den klassiske wienerkultur, inviteres publikum til at fejre det nye år med både elegance og livlig energi.

Stemningsfulde melodier og velkendte temaer vækker minder om en tid med stor operette-glamour og elegante valse, der både rører os og sætter gang i festlighederne. Koncerten bliver således en hyldest til traditionerne, hvor musikken bærer løftet om et nyt år fyldt med fornyet håb og glæde. Godt nytår!
Ca. 1 time og 50 minutter med pause
Program:
Traditionsrigt wiener-program med stjernesolister, der med elegante og livlige klange skaber en skøn aften og en festlig start på det nye år!

1. gæstedirigent:
Henrik Schaefer
Solist og vært: Peter Lodahl
Solist: Solen Mainguiné, sopran
